b'\n_START_ARTICLE_\nMarcus Tullius Tiro\n_START_PARAGRAPH_\nMarcus Tullius Tiro (103\xe2\x80\x934 eaa.) oli roomalainen vapautettu ja stenografi, joka toimi senaattori Ciceron luotettuna sihteerin\xc3\xa4 ja kirjallisten t\xc3\xb6iden toimittajana. Tiron mukaan on nimetty pikakirjoitustyyli, notae tironiae._NEWLINE_Tiro oli alun perin yksi Ciceron talouteen kuuluneista orjista. Cicero vapautti Tiron t\xc3\xa4m\xc3\xa4n viisikymmenvuotisp\xc3\xa4iv\xc3\xa4n\xc3\xa4 53 eaa. Valtiomiehen kuoleman j\xc3\xa4lkeen Tiro julkaisi kokoelman is\xc3\xa4nt\xc3\xa4ns\xc3\xa4 puheita ja kirjeit\xc3\xa4. H\xc3\xa4n kirjoitti my\xc3\xb6s Ciceron el\xc3\xa4m\xc3\xa4kerran ja latinan kielioppia sivuavan teoksen De usu atque ratione linguae Latinae.'